Document ID: 31994R1137

ΚΑΝΟΝΙΣΜΟΣ (ΕΚ) αριθ. 1137/94 ΤΗΣ ΕΠΙΤΡΟΠΗΣ της 18ης Μαΐου 1994 για την τροποποίηση του κανονισμού (ΕΟΚ) αριθ. 1362/87 περί λεπτομερειών εφαρμογής του κανονισμού (ΕΟΚ) αριθ. 777/87 όσον αφορά τις αγορές στην παρέμβαση και τη χορήγηση ενισχύσεων για την ιδιωτική αποθεματοποίηση στον τομέα του αποκορυφωμένου γάλακτος σε σκόνη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 230/94 (2), και ιδίως το άρθρο 7α παράγραφος 1 πρώτο εδάφιο και παράγραφος 3,
Εκτιμώντας:
ότι στο άρθρο 1 του κανονισμού (ΕΟΚ) αριθ. 1362/87 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1756/93 (4), προσδιορίζονται οι προϋποθέσεις με τις οποίες μπορεί να αποφασιστεί η αναστολή των αγορών του αποκορυφωμένου γάλακτος σε σκόνη που προβλέπονται στο άρθρο 7 παράγραφος 1 του κανονισμού (ΕΟΚ) αριθ. 804/68- ότι η εφαρμογή των διατάξεων αυτών και ιδίως η προθεσμία που προβλέπεται για την εν λόγω αναστολή, συνεπάγονται στον κίνδυνο μαζικών και κερδοσκοπικών προσφορών πωλήσεως εξουδετερώνοντας με τον τρόπο αυτό τα εμπόδια που έχουν προβλεφθεί για το σκοπό αυτό- ότι πρέπει, συνεπώς, να ενδυναμωθούν οι εν λόγω διατάξεις ώστε να είναι δυνατόν να εφαρμοσθεί, αμέσως, η εν λόγω αναστολή των αγορών μόλις πληρωθεί η αναγκαία προϋπόθεση-
ότι, λαμβάνοντας υπόψη την πρόσφατη εξέλιξη των αγορών του αποκορυφωμένου γάλακτος σε σκόνη, πρέπει να εφαρμοστούν αμέσως οι εν λόγω τροποποιήσεις-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 παράγραφοι 1 και 2 του κανονισμού (ΕΟΚ) αριθ. 1362/87 αντικαθίσταται από το ακόλουθο κείμενο:
"1. Μόλις διαπιστωθεί ότι πληρούται ο όρος που αναφέρεται στο άρθρο 1 παράγραφος 2 του κανονισμού (ΕΟΚ) αριθ. 777/87, οι αγορές που προβλέπονται στο άρθρο 7 παράγραφος 1 του κανονισμού (ΕΟΚ) αριθ. 804/68 μπορούν να ανασταλούν με απόφαση της Επιτροπής.
2. Στην περίπτωση της αναστολής των αγορών, οι προσφορές των πωλήσεων δεν μπορούν σε καμία περίπτωση να καταχωρηθούν από τον οργανισμό παρεμβάσεως από την ημέρα που έπεται της ενάρξεως ισχύος της απόφασης που αναφέρεται στην παράγραφο 1."
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Μαΐου 1994.

Labels: 3
17
6